Рада Аджубей

Рада Никитична Аджубей (1929 елның 4 апреле, Киев, Украин ССР — 2016 елның 11 августы, Мәскәү, Россия) — совет һәм Россия журналисты һәм публицисты.

Никита Сергеевич Хрущёвның кызы, «Известия» баш мөхәррире Алексей Иванович Аджубейның хатыны.

 Тормыш юлы 
мини|280x280пкс|Владимир Путин белән «Известия» газетасы редакциясендә очрашуда, 2002 елның 13 марты
Рада Аджубей 1929 елның 4 апрелендә Киевта ул вакытта Мәскәүдә Сәнәгать академиясендә партком секретаре Никита Сергеевич Хрущёв һәм Юзовкада партия мәктәбендә политэкономия укытучысы Нина Кухарчук гаиләсендә туа.

Мәскәүдә Арбаттагы номенклатур мәктәптә укый башлый, мәктәпне Киевта алтын медаль белән тәмамлый, шул вакытта әтисе Украина коммунистик партиясенең беренче секретаре итеп билгеләнә.

Мәктәпне тәмамлаганнан соң, Мәскәү дәүләт университетының филология факультетына укырга керә, соңыннан журналистика факультетына күчә. 1952 елда университетны тәмамлый.

Уку вакытында Алексей Аджубей белән таныша, аңа 1949 елда кияүгә чыга. Бу никахта ул өч ул тапкан: Никита, Алексей һәм Иван.

Беренче бала туганнан соң ул «Фән һәм тормыш» журналына эшләргә килгән, анда тиздән медицина һәм биология бүлеге мөдире була. Мондый вазыйфа өчен аңа белем җитеп бетмәвен аңлагач, МДУның кичке биология факультетына укырга керә.

1956 елда ул журналның баш мөхәррир урынбасары итеп билгеләнә. Ул эшләгән чорда журнал Советлар Союзының иң яхшы фәнни-популяр журналларының берсе була. Журнал редакциясендә 2004 елга кадәр эшли.

Хрущёв үз постыннан төшерелгәч, ире опалага эләгә һәм «Советский Союз» журналында бүлек мөхәррире булып эшли башлый, шулай ук төрле басмаларда тәхәллүс астында басыла.

Мәскәүдә яшәгән һәм эшләгән. 2016 елның 11 августында вафат булаДочь Никиты Хрущева Рада Аджубей скончалась в больнице в Москве . Введен бистәсе зиратында ире һәм олы улы янәшәсендә җирләнгән.

 Бүләкләр 

 Кызыл Байрак Хезмәт ордены (04.05.1962)

 Искәрмәләр 

 Сылтамалар 


 Рада Аджубей 
Төркем:Әлифба буенча шәхесләр
Төркем:Әлифба буенча журналистлар
Төркем:Мәскәүдә вафатлар
Төркем:2016 елда вафатлар
Төркем:11 август көнне вафатлар
Төркем:Киевта туганнар
Төркем:1929 елда туганнар
Төркем:4 апрель көнне туганнар
Төркем:Мәскәү дәүләт университетын тәмамлаучылар